jkorsvik/nowiki_second_scrape_merged huggingface dataset:
Epidermiolysis bullosa

Epidermiolysis bullosa (EB) er en fellesbetegnelse på en rekke sjeldne hudsykdommer, der små, røde, veskefylte blemmer og oppløsning av huden ofte ses. EB er en genetisk betinget sykdom som enten kan arves dominant eller recessivt, avhengig av type sykdom. 20 forskjellige former av sykdommen er kjent.
Johanna Sällström

Johanna Maria Ellinor Sällström (født Berglund 30. desember 1974 i Stockholm, død 13. februar 2007 i Malmö) var en svensk skuespiller. 
Sällström var tidigere virksom ved Sörmlands länsteater. Det store gjennombruddet som filmskuespiller fikk hun i 1997 i Daniel Fridells film Under ytan. Hun ble tildelt en Guldbagge for beste kvinnelige hovedrolle i 1997 for sin rolle i filmen. Hun var også med i TV-serien Tre Kronor der hun spilte en tenåringsdatter. I sin tid som skuespiller har hun spilt et tyvetalls roller, blant annet i Wallander-filmer der hun spiller Kurt Wallanders datter, Linda. Denne serien har blitt vist på TV 2 og Canal+ i Norge.I flere år bodde og arbeidet hun i Danmark. 
Natten mellom den 13. og 14. februar 2007 døde Johanna Sällström, da 32 år, i sitt hjem i Malmö.Hun etterlot seg en datter som var 5 år ved dødsfallet.


== Filmografi ==
2006 – Sökarna 2
2006 – Wallander – Hemmeligheten
2006 – Wallander – Forfalskeren
2006 – Wallander – Blodsbånd
2006 – Wallander – Luftslottet
2006 – Wallander - Dekkoperasjonen
2006 – Wallander - Fotografen
2006 – Wallander – Det svake ledd

2005 – Wallander - Mastermind
2005 – Wallander – Afrikaneren
2005 – Wallander – Mørket
2005 – Wallander - Brødrene (Svensk tittel: Wallander – Bröderna)
2005 – Wallander – Byidioten
2005 – Før frosten  (Svensk tittel: Innan frosten) (Wallander)
2003 – Paragraf 9 (TV)
2001 – Winter - Dans med en engel – engel (ikke kreditert)
2001 – Bekännelsen (TV)
2001 – Hans och hennes
2000 – Hot Dog
2000 – Dubbel-8
1999 – Insider (TV)
1999 – Anna Holt
1999 – Magnetisörens femte vinter
1998 – Kvinnan i det låsta rummet (TV)
1997 – Under ytan
1995 – Tre Kronor
1995 – 30:e november
1995 – Petri tårar
1995 – När alla vet
1994 – Bert (Sjön suger episoden – Som Emma)
1993 – För brinnande livet


== Referanser ==


== Eksterne lenker ==
(en) Johanna Sällström på Internet Movie Database 
(sv) Johanna Sällström i Svensk Filmdatabas 
(da) Johanna Sällström på Filmdatabasen 
(da) Johanna Sällström på danskefilm.dk 
(da) Johanna Sällström på danskfilmogtv.dk 
(da) Johanna Sällström på Scope 
(fr) Johanna Sällström på Allociné 
(en) Johanna Sällström på AllMovie 
(en) Johanna Sällström hos The Movie Database
I går

I går (på riksmål også igår) er en betegnelse på dagen før i dag.


== Ortografi ==
I går skal skrives som to ord på bokmål. På riksmål er både igår og i går tillatte former.


== Fakta om i går ==
I går var det torsdag 2. februar 2023.

Jomar og Jostein hadde navnedag i går.
Ingen land hadde nasjonaldag i går.
I går var det Kyndelsmesse (Maria renselsesdag, purificatio Maria, Candelarum, kindermesse, kjærmesse, missa candelarum, Herrens fremstilling i templet)).


== Bruk av uttrykket i går ==
«Mannen fra igår»: Skuespill utgitt i 1962 av Helge Hagerup
I går var i dag i morgen: Roman av Klaus Hagerup. Aschehoug, 1992. 179 sider. ISBN 82-03-16862-0
«Tusen år er som i går»: Skuespill utgitt i 2005 av Gunnar Staalesen
«Yesterday», sang av The Beatles


=== Sitater ===
Fra skuespillet «Brand» av Henrik Ibsen:

Vær ikke ett i dag, i går,og noe annet om et år.
Det som du er, vær fullt og helt,
og ikke stykkevis og delt.


== Referanser ==
Årring

Årringer eller vekststriper er ringene som kan ses i tversnittet på en trestamme eller på skallet til muslinger. Synlige ringer er et resultat av sesongavhengige endringer veksthastigheten, og det er derfor en ring vanligvis markerer et år i livssyklusen. Ringene er mer synlige på trær som vokser i de tempererte sonene, fordi forskjellene mellom årstidene er større der. 
Treet vokser i et av lagene i barken. Den ytterste årringen er derfor den nyeste, og den innerste er den eldste. Muslingens vekststriper vokser ut fra den eldste delen av skallet, kalt skallnavlen eller umbo.
Den indre delen av hver enkelt ring formes tidlig i vekstsesongen, mens veksten er relativt rask og tettheten på treet er mindre, mens den ytre delen av ringene har større tetthet fordi trærne vokser saktere om sommeren og høsten. Hos dyr dannes ringene som følge av tilgangen på næring gjennom sesongen.
År med tilstrekkelig fuktighet og en lang vekstsesong fører til tykke ringer, mens år med tørke kan gi smale ringer. Slik kan man også si noe om klimaforholdene og variasjonen i disse i området et tre vokser ved å studere årringene. Trær fra samme område har en tendens til å utvikle de samme mønstertykkelsene i gitte perioder. Studiet av slike ringer kalles dendrokronologi.


== Ikke bare trær og muslinger ==
Synlige og vanskelig synlige vekstringer finnes også i dryppsteinssøyler (stalagmitt, stalaktitt eller sammenvokst). Veksten av disse er så langsom at det først i våre dager er blitt mulig å undersøke disse. Det er klimaperioder som er hovedfokus, og tidsskalaen er i hundreår.
Dyr som har skall og vokser, legger ofte bare et nytt lag skall på innsiden av det gamle. Dette sees tydeligst på enkelte skjell og muslinger, men også sneglehus kan ha tydelige årgangsskiller. Fiskeskjell og fiskenes øresteiner kan brukes til aldersbestemmelse. Et særtilfelle i krypdyrverdenen finnes i klapperslangens «rangle», som består av rester av skinnet fra tidligere år.


== Eksterne lenker ==
(en) Tree rings – kategori av bilder, video eller lyd på Commons
Glokalisering

Glokalisering (fra engelsk, glocalisation) er et teleskopord sammensatt av globalisering og lokalisering. Begrepet uttrykker at globalisering ikke er en enveisprosess og ikke fungerer så ensrettende som en kan få intrykk av. Glokalisering spiller på hvordan kulturell, økonomisk og politisk globalisering nedfeller seg i lokale forhold. Dermed tar lokal kultur opp i seg internasjonal kultur, samtidig som den beholder eget særpreg.
Innen næringslivet betyr ordet å tilpasse internasjonale produkter lokale forhold. Som når McDonald's i India serverer lammeburger, fremfor storfeburgerne resten av verden spiser.Ordet oppstod på 1980-tallet fra det japanske ordet dochakuka som opprinnelig refererte til å tilpasse jordbruk til lokale forhold. Senere ble ordet tatt i bruk som forretningsstrategi i japansk bedriftskultur i betydningen å tilpasse produkter rettet mot det globale markedet til lokale forhold. Men begrepet og ble først popularisert i engelsk språk av sosiologen Roland Robertson på 1990-tallet, og senere drøftet av Zygmunt Bauman.


== Se også ==
Internasjonalisering


== Referanser ==


== Litteratur ==
Thomas Hylland Eriksen Globalisering åtte nøkkelbegreper, 2008 ISBN 9788215013817


== Eksterne lenker ==
Ordlista för 00-talet: GLOKAL (Sydsvenskan, 10.2.01)
Caprera

Caprera, i La Maddalena kommune på Sardinia, er den nest største av øyene i øygruppa Maddalenaøyene i Bonifaciosundet mellom Korsika og Sardinia. Øya har er areal på 15,5 kvadratkilometer og ei kystlinje på 45 kilometer. Øya er forbundet med naboøya La Maddalena med en 600 meter lang veifylling.
Giuseppe Garibaldi kjøpte øya i 1855. Han døde på øya i 1882 og graven hans finnes her. 
Caprera med omliggende øyer er et naturreservat.
Øya har sannsynligvis fått navn etter villgeitbestanden som holdt til på øya (Capra betyr "geit" på italiensk).
Passarowitz-traktaten

Passarowitz-traktaten eller Požarevac-traktaten var en fredsavtale mellom Det osmanske rike på den ene siden og Habsburg-monarkiet og republikken Venezia på den andre. Den ble underskrevet den 21. juli 1718 i den osmanske i byen Požarevac (i dag tilhørende Serbia). I freden tapte osmanene mye territorium i Balkan, noe som stanset deres driv mot vest.


== Bakgrunn ==
Mellom 1714 og 1718 hadde de muslimske osmanene ført en vellykket krig mot republikken Venezia i Hellas og på Kreta i den osmansk-venetianske krig, men ble beseiret i slaget ved Petrovaradin i 1716 av østerrikske tropper ledet av Eugene av Savoia i den østerriksk-osmanske krig.
Fredsavtalen reflekterte den militære situasjonen. Det osmanske riket tapte til Østerrike følgende områder: Banat og sørøstlige Srem (Syrmia), den sentrale delen av dagens Serbia (fra Beograd til sør for Kruševac), en tynn stripe av nordlige Bosnia og Oltenia (Vesle-Valakia). Venezia måtte avgi Peloponnes (kjent som Morea på denne tiden) som var blitt oppnådd via freden i Karlowitz, foruten også dets siste gjenværende utposter på Kreta, og fikk kun De joniske øyer (med osmanskokkuperte Kythira som den del av disse øyene) og byene Preveza og Arta på fastlandet i Epirus. I Dalmatia, langs kysten av Adriaterhavet, gjorde Venezia en del framgang og fikk områdene Sinj, Imotski og Vrgorac i innlandet.
Resultatet av avtalen var gjenopprettelse av Habsburg-monarkiets administrasjon over det meste av området som i dag er Serbia som det hadde midlertidig okkupert under den store tyrkiske krig som ble utkjempet mellom 1688 og 1699, og etableringen av kongedømmet Serbia som et kronland. Som følge av Passarowitz-traktaten ble også et annet kronland av Habsburg-monarkiet etablert, kjent Banat av Temeswar.
Etter ytterligere en østerriksk-osmansk krig i 1739 som ble konkludert med Beograd-traktaten skaffet Det osmanske rike nordlige Bosnia, habsburgernes Serbia (inkludert Serbia), de sørlige delene av Banat av Temeswar og Oltenia.


== Referanser ==


== Litteratur ==
Ingrao, Charles W.; Pesalj, Jovan; Samardzic, Nikola (2011): The Peace of Passarowitz, 1718, Purdue University Press


== Eksterne lenker ==
(en) Treaty of Passarowitz – kategori av bilder, video eller lyd på Commons 
«Treaty of Passarowitz». Encyclopædia Britannica. 
Teksten til Passarowitz-traktaten på engelsk
Bengt Eriksen

Bengt Åge Eriksen (født 13. mars 1965 i Oslo) er en norsk fotballtrener og tidligere fotballspiller som er fotballekspert i Eurosport. 
Eriksen hadde tidligere samme jobb i TV 2 Sporten i perioden 2003–2011. Eriksen er født og oppvokst på Oppsal i Oslo, der han nå er bosatt. Han har tidligere vært fotballspiller for Vålerenga, Strømmen og Bøler, og fotballtrener for Drøbak/Frogn og Skeid. Han er sønn av den tidligere spilleren og treneren Leif Eriksen (født 1940).
VG meldte 24. november 2008 at Eriksen var klar som ny sportsdirektør i VIF, en jobb han takket nei til.Det ble 6. januar 2012 kjent at Eriksen ikke lenger skulle fortsette som fotballekspert for TV 2 Sporten, etter å ha vært heltidsansatt siden 2006.. 11. april 2013 kunngjorde TV-kanalen C More at de hadde fått Eriksen inn i sitt team av fotballeksperter til sendingene fra Tippeligaen, som kanalen hadde hovedrettighetene til å sende.Eriksen ble i desember 2012 kåret til Årets Osloborger av Aftenpostens lesere for sitt engasjement i letingen etter Sigrid Giskegjerde Schjetne.Eriksen ble i desember 2021 ansatt som daglig leder i Moss Fotballklubb. Han ga seg som daglig leder i Moss 1. juli 2022.


== Spillerkarriere ==


== Referanser ==


== Eksterne lenker ==
(en) Bengt Eriksen – Transfermarkt 
(en) Bengt Eriksen – Transfermarkt (manager) 
Profil hos Norges Fotballforbund
Profilside på cmore.no
Rosemary Sutcliff

Rosemary Sutcliff (født 1920, død 1992) var en av Storbritannias mest berømte barne- og ungdomsbokforfattere, og skrev mer en 50 romaner. Sutcliff interesserte seg for historie, myter og legender, og bøkene hun skrev hentet ofte handling fra tidlig engelske historier.


== Priser og utmerkelser (utvalg) ==
Carnegie Medal 1959 for The Lantern Bearers


== Referanser ==


== Eksterne lenker ==
(en) Offisielt nettsted 
(en) Rosemary Sutcliff på Internet Movie Database 
(en) Rosemary Sutcliff hos The Movie Database
Fjellsetra

Se Fjellseter for å lese om stedet i Bymarka i TrondheimFjellsetra er et skianlegg på Sunnmøre. Fjellsetra havner ofte i skyggen av det større, og mer besøkte Strandafjellet.


== Se også ==
Liste over norske alpinanlegg
Wawel

Wawel (eller Wawel-høyden, polsk Wzgórze wawelskie) er en bakketopp som befinner seg på elven Wisłas venstre bredd sør i Krakóws gamleby, med en  høyde på 228 meter over havet. Wawel har en stor symbolsk verdi for polakker, og på høyden finnes en rekke severdigheter – de viktigste er Kongeslottet på Wawel og Wawel-katedralen, som tilhører Polens største nasjonalskatter. Bakketoppen omtales ofte som Polens akropolis. 
Arkeologiske utgravninger viser at de eldste bosetningene på Wawel er fra det 4. århundre. I middelalderen og renessansen var Kraków hovedstaden i Polen, med Wawel som sete for de polske kongene. Med den polsk-litauiske unions fremvekst, ble Wawel sete for en av Europas viktigste stater. Denne statusen forsvant da hovedstaden ble flyttet til Warszawa i det 17. århundre. Wawel ble på ny et nasjonalsymbol da Polen mistet sin selvstendighet etter landets tre delinger. Wawel-høydens store symbolske betydning kommer blant annet av de politiske og religiøse funksjoner den har innehatt oppgjennom historien.


== Katedralen ==

Katedralen på Wawel er en av Polens viktigste nasjonalhelligdommer. Med sin tusenårige historie har den vært kronings- og begravelsesstedet for de polske kongene. Ved siden av de kongelige og deres familiemedlemmer er katedralen også begravelsesstedet for historisk viktige personer og nasjonalhelter, som blant annet Adam Mickiewicz eller Tadeusz Kościuszko. 
Katedralen står like ved siden av Kongeslottet og holder St. Stanislaus’ relikvier. 
Wawels første katedral er fra 1020, og ruinene av denne er fortsatt synlige. Dagens katedral er fra 1300-tallet, og her befinner seg også det berømte Sigismund-kapellet (et av de mest bemerkelsesverdige eksempler på renessansearkitektur i Kraków) og den enorme Sigismund-klokken, en kirkeklokke på åtte tonn som ble laget i 1520. Den brukes bare ved store anledninger, som for å markere krig, fred, 1. påskedag eller valg av ny pave.


== Kongeslottet ==

Kongeslottet på Wawel tjente som kongelig residens og var plassen der landets herskere styrte Polen i fem århundre – fra 1038 til 1596. Slottet er en av Krakóws viktigste severdigheter, og har en helt spesiell plass i Polens historie og kultur. 
Slottet var opprinnelig i gotisk stil, men på 1500-tallet ble italienske arkitekter leid inn for å omskape det i renessansestil. Slottet forfalt i løpet av tiden da Kraków ikke var hovedstad, og da byen ble okkupert av Østerrike etter Polens tre delinger, ble det blant annet brukt som soldatbrakker. De senere årene har det imidlertid blitt restaurert, og i 1961 ble alle gjenstandene som hadde blitt plyndret av den tyske okkupasjonsmakten under andre verdenskrig returnert, slik at slottet nok en gang fremstår som Polens kulturelle sentrum. 
Det store slottskomplekset består av to gårdsplasser; en arkadegårdsplass, begrenset av slottsvingene, og en ytre gårdsplass, hvor katedralen befinner seg. Slottet er omringet av et stort festningsverk med et mylder av tårn.
Slottet ble brukt av Hans Frank som ledet den tyske okkupasjonen av Generalguvernementet.


== Billedgalleri ==

		
		
		
		
		
		
		


== Referanser ==
Ambrosi Hoffmann

Ambrosi Hoffmann (født 22. mars 1977 i Davos) er en sveitsisk tidligere alpinist.
Hoffmann vant gull i utfor under junior-VM 1996. Samme år debuterte han i verdenscupen.
Under OL 2006 i Torino tok han bronsemedaljen i super-G. I OL 2010 tok han en 23.-plass i utfor.
Hans beste VM-resultater er en fjerdeplass i Super-G under VM 2003 i St. Moritz, og en femteplass i utfor fra VM 2007 i Åre.
Ambrosi Hoffmann vant ikke noe verdenscuprenn, men hadde som best en andreplass i et utforrenn fra mars 2002.


== Eksterne lenker ==
(en) Ambrosi Hoffmann – Olympedia 
(en) Ambrosi Hoffmann – Sports-Reference (OL-resultater – arkivert) 
(en) Ambrosi Hoffmann – FIS (alpint) 
(en) Ambrosi Hoffmann – FIS (langrenn) 
(en) Ambrosi Hoffmann – ski-db.com 
Ambrosi Hoffmanns hjemmeside
American Anthropological Association

American Anthropological Association (AAA) ble grunnlagt i 1902 og er i henhold til egne nettsider "the world's largest professional organization of individuals interested in anthropology".
Innenfor sosialantropologien har organisasjonen en helt unik og sentral stilling. De årlige konferanser, vekselvis på øst- og vestkysten av USA, som foreningen arrangerer er et 5 dagers samlested for ca. 6 500 sosialantropologer fra en rekke land, inkludert Norge. Foreningen gir også ut tidsskriftet American Anthropologist Medlemstallet er i dag ca. 11 500.


== Eksterne lenker ==
(en) Offisielt nettsted 
(en) American Anthropological Association – kategori av bilder, video eller lyd på Commons
Norges Funksjonærforbund

Norges Funksjonærforbund (NOFU) er et tidligere fagforbund som hadde sin bakgrunn i Oslo, der kontorfunksjonærer begynte å organisere seg i 1905. Forbundet fusjonerte 1. januar 2005 med Kommunikasjonsforbundet til Negotia.
Kommunikasjonsforbundet

Kommunikasjonsforbundet startet som en fagorganisasjon for sentralborddamer innenfor Televerket. Forbundet fusjonerte 1. januar 2005 med Norges Funksjonærforbund til Negotia.


== Kilder ==
(no) Kommunikasjonsforbundet i Store norske leksikon
Fylkesvei 3488

Fylkesvei 3488 går mellom Viadukten i Barbudalen og Songe i Arendal kommune. Veien er 2,2 km lang. Det meste av veien heter Gamle Songevei (Arendal).
Frem til 2019 hadde veien betegnelsen fylkesvei 22 (Aust-Agder).


== Kommuner og knutepunkter ==

 Arendal


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3488
(no) Statens vegvesen – trafikkmeldinger
Fylkesvei 3514

Fylkesvei 3514 går mellom Gunnarbu og Helle i Arendal kommune.
Frem til 2019 hadde veien betegnelsen fylkesvei 132 (Aust-Agder).


== Kommuner og knutepunkter ==

 ArendalGunnarsboveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3514
(no) Statens vegvesen – trafikkmeldinger
Fylkesvei 3502

Fylkesvei 3502 går mellom Neskil bru og Staksnes på Eydehavn i Arendal kommune.
Frem til 2019 hadde veien betegnelsen fylkesvei 126 (Aust-Agder).


== Kommuner og knutepunkter ==

 Arendal


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3502
(no) Statens vegvesen – trafikkmeldinger
Fylkesvei 3494

Fylkesvei 3494 går mellom Bota brygge og Løvøya i Arendal kommune.
Frem til 2019 hadde veien betegnelsen fylkesvei 122 (Aust-Agder).


== Kommuner og knutepunkter ==

 ArendalTverrdalsøyveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3494
(no) Statens vegvesen – trafikkmeldinger
Kate Austen

Kate Austen (fullt navn var Katherine Anne «Kate» Austen) er en fiktiv figur i den amerikanske TV-serien Lost, framstilt av den kanadiske skuespilleren Evangeline Lilly. Hun var den faktiske kvinnelige hovedrollen i serien, motstykket til den mannlige hovedrollen, Jack Shephard (spilt av Matthew Fox). Hennes bakgrunnshistorie er at hun er en 27 år gammel kvinne fra Iowa som flykter fra loven.
I den opprinnelige planleggingen av serien var den meningen at Jack Shephard skulle omkomme i første episode under flystyrten og at det var Kate Austen som skulle bli lederen av de overlevende og den som motiverte dem til å bygge vern og overleve i kampen mot «de andre». Hun var også tenkt som en noe eldre kvinne som ble adskilt fra sin ektemann. Imidlertid ble denne rollen isteden utviklet for Rose Henderson (spilt av L. Scott Caldwell) og hennes ektemann Bernard Nadler (spilt av Sam Anderson). Isteden ble Kate Austen framstilt som involvert i en kjærlighetstriangel mellom Jack Shephard på den ene siden og Sawyer (spilt av Josh Holloway) på den andre siden. Hun hadde også en beskyttende andel overfor Claire (spilt av Emilie de Ravin) og hennes baby Aaron.


== Se også ==
Liste over rollefigurer i Lost
Arado Flugzeugwerke

Arado Flugzeugwerke var en tysk flyprodusent. Firmaet ble etablert i  Warnemünde som en del av Flugzeugbau Friedrichshafen. Etter første verdenskrig ble firmaet kjøpt opp av Heinrich Lübbe og i 1925 ble det omdøpt til Arado Handelsgesellschaft. I 1933 byttet det igjen navn, denne gang til det mer korrekte Arado Flugzeugwerke GmbH. Under andre verdenskrig ble Arado kjent for sine treningsfly benyttet av Luftwaffe. Arado produserte også Ar 234, verdens første operative jetdrevne bombefly og rekognoseringsfly.


== Fly fra Arado (utvalg) ==
Arado SD I, jagerfly (biplan)
Arado SD II, jagerfly (biplan)
Arado SD III, jagerfly (biplan)
Arado SSD I, jagerfly (biplan), sjøfly
Arado Ar 64, jagerfly (biplan)
Arado Ar 65, jagerfly/treningsfly (biplan – oppgradert Ar 64)
Arado Ar 66, treningsfly og nattjager
Arado Ar 67, jagerfly (biplan) (prototype)
Arado Ar 68, jagerfly (biplan)
Arado Ar 69, treningsfly (biplan) (prototype), 1933
Arado Ar 76, jagerfly (biplane) og treningsfly
Arado Ar 80, jagerfly (prototype)
Arado Ar 81, to-seters biplan (prototype)(1936)
Arado Ar 95, patruljefly og angrepsfly, sjøfly
Arado Ar 96, treningsfly
Arado Ar 196, rekognoseringsfly, sjøfly
Arado Ar 197, jagerfly (biplan – utviklet fra Ar 68)
Arado Ar 198, rekognoseringsfly
Arado Ar 199, treningsfly
Arado Ar 231, rekognoseringsfly (prototype)
Arado Ar 232, transportfly
Arado Ar 233, sjøflykonsept, 1940
Arado Ar 234 Blitz (lyn), bombefly
Arado Ar 240, tungt jagerfly og angrepsfly
Arado Ar 396, treningsfly
Arado Ar 440, tungt jagerfly og angrepsfly
Arado Ar 532, transportfly, kansellert


== Litteratur ==
Myhra, David (1998), «Arado Flugzeugwerke GmbH—Berlin, Germany», Secret Aircraft Designs of the Third Reich, Schiffer Publishing, Atglen, PA,  .


== Eksterne lenker ==
«Arado», Luft '46, http://www.luft46.com/arado/arado.html .
Zhang Heng

Zhang Heng (forenklet kinesisk: 张衡; tradisjonell kinesisk: 張衡; pinyin: Zhāng Héng; Wade-Giles: Chang Heng født år 78 i Nanyang i provinsen Henan i Kina, død 139 i Luoyang i Henan) var en kinesisk matematiker og astronom. 
Zhang fikk raskt ry som en stor vitenskapsmann og trådte i en alder av 38 år inn i regjeringens tjeneste. Han gjorde raskt karriere og ble under keiser Liu Hu (Han Andi) minister og sjefsastronom. I 123 innførte han på keiserens vegne en kalenderreform, som hadde som mål å restituere månedene med årstidenes gang.
Zhangs kosmologiske verdensbilde baserte seg på en sfærisk forestilling av himmel og jord, med jorden i sentrum. 
Zhang Heng fant opp et seismoskop for å registrere jordskjelv. En kule falt ut av munnen til en drage og ned i munnen til en frosk når et jordskjelv inntraff, noe som laget en høy lyd som vekket keiseren.
Hans kompromissløse innstilling i visse historiske og kalendariske spørsmål førte til at han kom til å bli betraktet som en kontroversiell person, noe som forhindret at han ble offisiell hoffhistoriker.


== Litteratur ==
Rafe de Crespigny: A Biographical Dictionary of Later Han to the Three Kingdoms (23-220 CE). Leiden: Koninklijke Brill. 2007 ISBN 9004156054.
Kongsseteren

Kongsseteren, tidligere kalt Kongevillaen, er en eiendom og tømmerbygning på Voksenkollen i Oslo som er i den norske kongefamiliens private eie. Eiendommen brukes hovedsakelig om vinteren, og kongefamilien feirer vanligvis jul på Kongsseteren. Eiendommen har veiadresse Voksenkollveien 23. Byggeår er 1910.


== Bakgrunn og byggestil ==
Kong Haakon og dronning Maud mottok Kongsseteren i gave fra det norske folk etter kroningen i 1906. Den ble finansiert ved en innsamlingsaksjon. Villaen er tegnet av arkitekt Kristian Hjalmar Biong, som vant arkitektkonkurransen med sitt prosjekt «Slot over Slot». Enkelte av detaljene er hentet fra norsk stabburstradisjon, særlig hjørnene på bygget. Ellers er den tegnet i nybarokk stil med enkelte innslag av jugendstil. Det barokke kan særlig gjenfinnes i gavlveggens symmetriske planteornamentikk i sterke farver, som er inspirert av norsk treskjæringskunst på 1700-tallet.

		


== Eksterne lenker ==
(en) Kongsseteren – kategori av bilder, video eller lyd på Commons 
Kongehuset.no om Kongsseteren
Søkbar digitalkopi av Kongens hus : alle kongefamiliens boliger (1995, om Kongsseteren side 79–92)
«Kongsseteren». Kulturminnesøk. Riksantikvaren – Direktoratet for kulturminneforvaltning.